Teatro El Círculo, sede do III Congreso en Rosario, na Arxentina.
O **Congreso Internacional da Lingua Española** é un foro de reflexión sobre a lingua castelá no que se discute sobre a situación, problemas e retos da lingua. Realízase cada tres anos nalgunha cidade de España ou Hispanoamérica, e a súa organización está a cargo do Instituto Cervantes, que cumpre as funcións de secretaría xeral permanente dos Congresos, a Real Academia Española e a Asociación de Academias de la Lengua Española, así como o país organizador de cada edición.

O seu obxectivo é avivar a conciencia de corresponsabilidade de gobernos, institucións e persoas na promoción e na unidade da lingua, entendida como instrumento vertebrador da comunidade iberoamericana, no diálogo con outras linguas que son vivo patrimonio común dela. Os participantes son escritores, académicos, intelectuais, profesionais e expertos relacionados coa lingüística, as comunicacións e a lingua castelá.

Congresos realizados
--------------------

| Edición | Data | Cidade | País | Lema |
| --- | --- | --- | --- | --- |
| I | Entre o 7 e o 11 de abril de 1997 | Zacatecas |  México | "A lingua e os medios de comunicación" |
| II | Entre o 16 e o 19 de outubro de 2001 | Valladolid |  España | "O idioma español na sociedade da información" |
| III | Entre o 17 e o 20 de novembro de 2004 | Rosario |  Arxentina | "Identidade lingüística e globalización" |
| IV | Entre o 26 e o 29 de marzo de 2007 | Cartaxena de Indias |  Colombia | "Presente e futuro da lingua española. Unidade na diversidade" |
| V | **Suspendido** (programado entre o 2 e o 6 de marzo de 2010) | Valparaíso |  Chile | "América na lingua española" |
| VI | Entre o 20 e o 23 de outubro de 2013 | Panamá |  Panamá | "O español no libro" |
| VII | Entre o 11 e o 19 de marzo de 2016 | San Xoán |  Porto Rico | "Lingua española e creatividade" |
| VIII | Entre o 27 e o 30 de marzo de 2019 | Córdoba |  Arxentina | "América e o futuro do español. Cultura e educación, tecnoloxía e emprendemento" |
| IX | Maio de 2022 | Arequipa |  Perú |  |
|

Controversias
-------------

Cartel do "Congreso de laS LenguaS".
No primeiro Congreso, o relatorio de Gabriel García Márquez, titulado *Botella al mar para el dios de las palabras*, abogou pola "xubilación da ortografía".
De xeito simultáneo á realización do terceiro Congreso en Rosario, o arxentino Adolfo Pérez Esquivel, Premio Nobel da Paz, inaugurou o 1º "Congreso de laS lenguaS" (*sic*) para reivindicar a recuperación da memoria e a identidade das linguas dos pobos indíxenas de América. Por outra banda, cancelouse a participación da lingüista Nélida Donni de Mirande, acusada pola Universidade de Rosario de colaborar coa última ditadura militar na Arxentina (1976-1983).

Notas
-----

1. ↑  O V Congreso foi suspendido por mor dun forte terremoto que sacudiu o país menos dunha semana antes.
2. ↑
3. ↑  "Córdoba será sede del VIII congreso internacional de la lengua española 2019". Arquivado dende o orixinal o 5 de febreiro de 2017. Consultado o 4 de febreiro de 2017.
4. ↑  "García Montero firma este lunes en Perú el acuerdo para organizar en 2022 el IX Congreso Internacional de la Lengua Española". Consultado o 28 de febreiro de 2020.
5. ↑  García Márquez, Gabriel (1997). "Botella al mar para el Dios de las palabras". *I Congreso Internacional da Lingua Española*. Arquivado dende o orixinal o 18 de maio de 2015. Consultado o 21 de febreiro de 2016.

Véxase tamén
------------

### Ligazóns externas

* Actas dos Congresos realizados
* Páxina oficial do IV Congreso da Lingua Española (Cartexena de Indias, Colombia)
* Páxina oficial do VI Congreso da Lingua Española (Panamá)